Ždralovi lete
Ždralovi lete () je sovjetski crno-bijeli film snimljen 1957. u režiji Mihaila Kalatozova. Radnja se događa za vrijeme Drugog svjetskog rata i prikazuje kako se taj sukob kroz ljudske gubitke i traume odražava na civilno stanovništvo u pozadini. Protagonistica, čiji lik tumači Tatjana Samojlova, je djevojka čiji se momak (koga glumi Aleksej Batalov) na samom početku rata kao dobrovoljac prijavio u Crvenu armiju i poginuo, a ona, ne znajući da je poginuo, sticajem okolnosti udala za muzičara (čiji lik tumači Aleksandar Švorin), koji je mitom izbjegao regrutaciju. Ždralovi lete su snimljeni u vrijeme tzv. Hruščovljevog odmrzavanja te su izazvali senzaciju otklonom od sirove patriotske propagande koja je bila karakteristična za prikaz Drugog svjetskog rata u Staljinovoj eri. Tako je u filmu prvi put u sovjetskom filmu prikazano naličje rata, i to kroz korupciju, crnu burzu i izbjegavanje regrutacije. Usprkos teške teme, publici se film izuzetno dopao, a Samojlova je postala velika zvijezda ne samo u SSSR-u, nego i u cijelom tadašnjem Istočnom bloku. Njegov najveći uspjeh se, pak, dogodio na Kanskom festivalu gdje je 1958. godine osvojio Zlatnu palmu.

Uloge
 Tatjana Samojlova ... Veronika
 Aleksej Batalov ... Boris
 Vasilij Merkurjev ... Fjodor Ivanovič
 Aleksandar Švorin ... Mark
 Svetlana Haritonova ... Irina
 Konstantin Nikitin ... Volođa
 Valentin Zubkov ... Stepan
 Antonina Bogdanova ... Baka
 Boris Kokovkin ... Tjernov
 Jekaterina Kuprijanova ... Ana Mihajlovna

Izvori

Vanjske veze
 
 
 
 Criterion Collection essay by Chris Fujiwara
 Criterion Current article by Haskell Wexler
 Comparison of different DVD editions (in Russian and English)

Sovjetski filmovi
Ratni filmovi
Dramski filmovi
Romantični filmovi
Filmovi o Drugom svjetskom ratu
Authority control 2